วันนี้แวะไปธุระ แถวลาดพร้าว 101 ระหว่างทางเห็นร้านอาหารมากมายทั้งร้านใหญ่ เล็ก ริมถนน รถเข็น

ส่วนร้านตำมั่วนี้เป็นร้านอาหารอยู่เยื้องๆกับซอย 18 เข้าไปจากปากซอยลาดพร้าว 101 สักประมาณไม่เกิน 500 เมตร มีป้ายเห็นชัดเจน
เป็นห้องแอร์ ตกแต่งร้านสวยใช้ได้ ดูใหม่ดี ส่วนใหญ่โต๊ะจะจัดเป็นโต๊ะใหญ่ๆ นั่งได้เกือบ 10 คน

ร้านนี้เขาเตือนไว้เลยครับว่า อาหารของเขารสจัด ถ้าไม่กินเผ็ดให้เน้นในใบออร์เดอร์เลยว่า "เผ็ดน้อย"

วันนี้ก็ไป 2 คนอีกเช่นเดิม สั่ง 2 เมนูครับ
1. ตำมั่ว เหมือนเป็น signature ของร้านนี้ครับ ราคา 40 บาท เป็นเส้นหมี่ ตำกับมะละกอ, ถั่วฝักยาว, ผักต่างๆหลากหลายชนิด และมีแคปหมูติดมัน เป็นตัวที่ทำให้มีความกรอบ อร่อยมากขึ้น ความรู้สึกคล้ายกับกินตำลาว แต่มีเส้นหมี่ก็ทำให้อิ่มได้ง่ายๆเหมือนกัน เสียที่เค็มไปหน่อยครับ
จานนี้ให้ 8.5/10 ครับ

2. ไก่ทอด ราคา 60 บาทได้ปีกไก่ 5 ชิ้น จานนี้แนะนำเลยครับ อร่อยมากกกกกกกก กรอบนอกที่บริเวณหนังไก้ นุ่มในที่เนื้อไก่ มีความฉ่ำของเนื้อไก่ปริมาณพอดี เสริฟมาอย่างร้อนๆเลยครับ อธิบายไม่ถูกจริงๆ จานนี้ปลื้ม
จานนี้ให้ 10/10 ครับ

รวมค่าใช้จ่ายมื้อนี้แค่ 100 บาทครับ (กะเข้าไปกินเล่นๆ แต่ดันอร่อยจนต้องมาเขียนรีวิวครับ อิอิ)